الكوتش الشخصي هو شخص بيساعدك توصل لكل انواع الأهداف الشخصية والمهنية. كل واحد فينا عنده القدرة يكون كوتش لنفسه. دي كام نصيحة ليك:
 اهتم بعلاقاتك مع الناس.
اسأل نفسك الأسئلة دي: بتتعامل ازاي مع الخلافات؟ آخر مرة وريت فيها لأفراد عيلتك انك بتهتم بيهم كانت امتى؟ علاقاتك مع صحابك وعيلتك والمدرسين بتبين كتير عن شخصيتك.
 واجه مخاوفك من المستقبل.
دلوقتي، تخيل ان واحد صاحبك قالك انه مش قوي كفاية انه يرجع المدرسة. احنا غالباً بندي نصايح احسن من اللي بناخدها لنفسنا. افتكر ان حتى اكتر الناس نجاحاً الناس قالتلهم ان اللي عايزين يعملوه مستحيل، بس هما مشيوا ورا احلامهم ونجحوا.
 طور مواهبك.
لو عايز توصل لأهدافك، لازم تقضي وقت اكتر في تطوير المواهب اللي عندك، واكتشاف المواهب المخبية اللي لسه مكتشفتهاش. فممكن تاخد كورسات في المواضيع اللي بتهمك، حتى لو معندكش خبرة فيها.
 كن شاكر.
خد وقت تكون شاكر على الحاجات اللي عندك. افتكر الذكريات الحلوة. فكر في احسن يوم او ايام عدت عليك في الشهر او السنة اللي فاتت. افتكر الحفلات المميزة والأجازات والأعياد. كن شاكر للناس الحلوة اللي في حياتك.
ليه لازم نهتم بعلاقاتنا مع الناس؟
عشان ده ممكن يخلينا نهتم بالعيلة. عشان ده بيبين كتير عن شخصيتنا. عشان ده ممكن يساعدنا نفتكر الناس اللي ساعدونا. عشان ده ممكن يخلينا نبقى كوتش شخصي.